पंजाब में गुरदासपुर के मोहल्ला इस्लामाबाद में ऐसा कुछ हुआ, जिस पर सब हैरान है। घटना मंगलवार की है। बीरो देवी के अंतिम संस्कार की तैयारी चल रही थी। परिजन विलाप कर रहे थे। विलाप करते हुए एक महिला का हाथ बीरो के शव पर पड़ा गया। इसके बाद बीरो देवी उठकर बैठ गईं। मधुमेह से पीड़ित बीरो की सांस सोमवार रात रुक गई थी। इसके बाद परिजन उन्हें सिविल अस्पताल ले गए। वहां डॉक्टर ने कह दिया, 'शी इज नो मोर, इन्हें वापस ले जाएं।'घर पर शव लाकर परिवार अंतिम संस्कार की तैयारियों में लग गया। आठ घंटे तक यह सब चलता रहा। रिश्तेदार आते विलाप करते। इसी बीच एक रिश्तेदार महिला ने विलाप करते जैसे ही अपने दोनों हाथ थोड़ा जोर से बीरो देवी की छाती पर रखे तो एकदम उसकी सांसें चलने लगीं। बीरो देवी उठकर बैठ गई। मौजूद लोग दंग रह गए।